cyanic-selkie/wikianc huggingface dataset:
Randy Rhoads
Quiet Riot
Quiet Riot begynte å spille på små barer og utesteder i Hollywood og fikk etterhvert fast spillejobb på Whisky a Go Go og The Starwood, to musikklubber i Los Angeles. Bandet fikk etterhvert en del fans i L.A., men slet med å få platekontrankt hos noen store platekompanier i USA. De fikk etterhvert platekontrakt med det japanske CBS / Sony Records og platene Quiet Riot og Quiet Riot II ble sluppet i Japan.
Ozzy Osbourne
I 1979 var tidligere Black Sabbath-vokalist Ozzy Osbourne i ferd med å starte et band, og trengte en gitarist. Rhoads navn ble nevnt og han fikk telefonen om en audition like før hans siste opptreden med Quiet Riot. Randy møtte opp med bare en Les Paul og en øvelses-forsterker, og hadde bare begynt å varme opp da Osbourne gav ham jobben. Han ble svært overrasket ettersom han egentlig ikke hadde begynt å spille, kun varmet forsiktig opp med noen riff. Osbourne beskrev senere Rhoads gitarspilling som «A God entering my life». Rhoads anbefalte Greg Leon til å overta for ham i Quiet Riot, før han reiste til Storbritannia med Osbourne og resten av bandet. Bandet, som da gikk under navnet «Blizzard of Ozz», gikk igang å spille inn sitt debutalbum med samme navn som bandet. Rhoads gitarspill ble en del forandret på grunn av all friheten han ble gitt og oppmuntringen til å spille det han selv ville. To sanger fra albumet Blizzard of Ozz ble utgitt som singler, «Crazy Train» og «Mr. Crowley». Begge ble relativt store hitter. Like etter, i 1981, ble albumet Diary of a Madman. Det var rundt denne tiden Rhoads begynte å bli anerkjent for sitt arbeid, like før sin død året etter. Jackson Guitars gikk igang å lage Rhoads egen signaturmodell-gitar, «The Jackson Randy Rhoads». Rhoads selv fikk tilsendt to prototyper, en i sort og en i hvit, men døde før de gikk i produksjon. Han rakk også å bli tildelt «Best new talent» prisen fra Guitar Player Magazine.
Død
Rhoads død kom brått på både band-medlemmer og fans. Den 19. mars 1982 ble han drept i en flystyrt da et lite privatfly han satt i krasjet. Alle ombord døde, og under obduksjonen fant man kokain i blodet til piloten. Rhoads ble bare 25 år gammel. Osbourne markerte dagen 25 år etter Rhoads død, i 2007.
Veldig lav frekvens
Veldig lav frekvens (VLF) er elektromagnetisk stråling i området mellom 3 og 30 kHz.
VLF-båndet brukes blant annet for å sende meldinger til neddykkede ubåter.
Norges eneste VLF-stasjon finnes i Novika i Gildeskål, NATO driver tilsvarende anlegg i Tyskland og Italia. De krypterte meldingene kan sendes i hastigheter på opptil 50 bits i sekundet.
Bølgelengde: 10–100 kilometer.
Milde stiftelser
Milde stiftelser er en eldre betegnelse på filantropiske stiftelser som driver veldedighet. Slike milde stiftelser ble gjerne grunnlagt av rike borgere og stiftelsene var i hovedsak beregnet for respektable borgere og enker som var svekket av alderdom. I Bergen finner man i dag fire bevarte anlegg: St. Jørgens Hospital er den eldste institusjonen med røtter tilbake til middelalderen, Stranges stiftelse fra 1600-tallet, Zander Kaaes stiftelse og Danckert Krohns stiftelse fra 1700-tallet. I Trondheim fikk Thomas Angells Stiftelser reist en bolig for ”fattige, men aktverdige kvinner utenfor borgerstanden”. Huset ble ferdigstilt i 1770 og fikk navnet Thomas Angells stuer. Thomas Angells hus ble oppført 1772 og gav opprinnelig husrom til 16 eldre damer ”av stand”. I Oslo ble den veldedige stiftelsen Prinds Christian Augusts Minde opprettet i 1809 av en gruppe av byens velstående borgere i den hensikt å hjelpe fattige og arbeidsløse.
Hårkollhallen
Hårkollhallen er hjemmearena for Nøtterøy IF Håndball.
Erik Werenskiold
Erik Theodor Werenskiold (født 11. februar 1855 i Vinger, død 23. november 1938) var en norsk maler og tegner.
Han er spesielt kjent for sine tegninger til Norske Folkeeventyr fra 1879 til 1887, og for illustrasjonene til folkeutgaven av Snorre Sturlasons Heimskringla i 1896–99, et illustrasjonsprosjekt som han ledet. Han lagde flere skildringer av norske bønder i landskapsmiljø, samt portretter av kjente personer som Bjørnstjerne Bjørnson og Henrik Ibsen.
Werenskiold er en av de mest brukte kunstnerne på norske frimerker. Det omfatter to tegninger fra Heimskringla-illustrasjonene, fem eventyr-illustrasjoner, portretter av Ibsen og Bjørnson, og et selvstendig maleri: «Telemarksjenter».
Liv og karriere
Erik Werenskiold vokste opp i festningsbyen Kongsvinger, hvor hans far, kaptein Frederik Daniel Werenskiold, var kommandant. Han startet å studere i 1872, men begynte kort tid etter å ta tegneundervisning hos Julius Middelthun ved Den kongelige norske Tegneskole i Christiania etter råd fra Adolph Tidemand. Høsten 1875 reiste han til München og oppholdt seg der i fire år. Der var han til stede på en internasjonal utstilling som åpnet hans øyne for franske friluftsmalerier og naturalismen. Werenskiold flyttet i 1881 til Paris for å studere på egen hånd. I 1883 flyttet Werenskiold hjem til Norge. I 1886 var han vertskap for kunstnerkolonien Fleskumsommeren.
Han hadde laget illustrasjoner til eventyr allerede mens han var i München. Han illustrerte Norske folke- og huldreeventyr i 1879 og fortsatte sammen med Theodor Kittelsen med Eventyrbog for Børn i tre bind i perioden 1882–1887. Disse tegningene ble i 1910 samlet i en egen praktutgave. Med sin eiendommelige sammensmeltning av virkelighet og fantasi hevdes de å treffe tonen til de norske eventyrene. Videre har Werenskiold illustrert folkeutgaven av Snorre Sturlasons kongesagaer sammen med Christian Krohg, Halfdan Egedius, Gerhard Munthe, Eilif Peterssen og Wilhelm Wetlesen, og Jonas Lies Familien på Gilje (1903-utgaven).
Werenskiold var i 1880- og 1890-årene sterkt preget av naturalismen, men gikk senere bort fra dette og var nært knyttet til nyere retninger innen norsk malerkunst. Han lagde veggdekorasjoner med motiv fra eventyret «Liti Kjersti» til Fridtjof Nansens villa Polhøgda på Lysaker, utformet tegninger til låsebeslag og mye annet.
Erik Werenskiold fikk sønnene Werner Werenskiold (1883–1961) og Dagfin Werenskiold (1892–1977). Werner ble geolog, mens Dagfin gikk i sin fars fotspor og ble maler og billedhugger.
Werenskiold mottok i 1908 Statens kunstnerlønn. Han ble i 1935 tildelt Storkorset av St. Olavs Orden, etter at han først ble ridder av ordenen i 1890.
Erik Werenskiolds vei finnes i flere norske kommuner.
Superhøy frekvens
Superhøy frekvens (SHF) er elektromagnetisk stråling i området mellom 3 og 30 GHz. SHF ligger i mikrobølgeområdet.
Bølgelengde: 1 cm–10 cm.
Joseph Zheng Changcheng
Joseph Zheng Changcheng (født i 14. mai 1912 i landsbyen Longtian i Guhuai i fylket Changle i provinsen Fujian i Kina, død 18. desember 2006 i Fuzhou i Fujiang) var katolsk biskop av Fuzhou i Fujian i Kina.
Zheng Changcheng stammet fra en snekkerfamilie. Han trådte inn i juniorseminaret i Fuzhou i 1926 og begynte to år etter i presteseminaret i Shanghai. Han studerte så til prest ved det sørkinesiske regionale presteseminar i Aberdeen i Hongkong fra 1930 og ble presteviet i 1937. Han ble så sendt til å forkynne i fylket Changle. Året etter ble han sendt for videre studier ved det katolske Fu Jen-universitetet i Beijing. Han underviste ved Fujians seminar fra 1942, året før han tok slutteksamen fra Fu Jen.
Den 5. februar 1991 ble han lokalt valgt til biskop av Fuzhou, og ble bispeviet den 25. februar 1991. Han overtok etter biskop Joseph Lin Quan, som hadde gått av i 1990.
Biskop Zheng arbeidet for å få forsont de sterke stridende fraksjonene mellom katolikker knyttet til «den åpne kirke» og «undergrunnskirken», men uten helt å lykkes. En kompliserende faktor var at undergrunnskirken var blitt splittet, med én fraksjon ledet av undergrunnsbiskop John Yang Shudao av Fuzhou, og en annen av presten Lin Yuntuan.
Som biskop fikk han bygd eller restaurert 28 kirker, og ordinert 23 prester. Han var med på å få utdannet mer enn 40 prester og om lag 60 nonner i Fujian.
Han fikk bygd mariavalfartsstedet Rosa Mystica-helligdommen i Changle, og innviet det i 1993. Det har en kirke, et bibliotek og et gjestehus. Ført han døde, bad han pave Benedikt XVI om å gi det pavelig anerkjennelse som pilegrimssted og gjøre kirken til basilika.
Biskop Zheng døde av kreft i 2006. Da hadde bispedømmet Fuzhou ca. 200.000 katolikker.
Episkopalgenealogi
Hans episkopalgenealogi er:
Ringamålako
Ringamålako er en svensk, tradisjonell kurase.
Historie og utbredelse
Ringamålako stammer hovedsakelig fra én besetning i Blekinge i Sverige. Besetningen var fram til 1990-tallet avlet fram med egne gårdsokser, og hadde ikke mottatt genmateriale fra moderne kuraser. Ringamålako er dermed definert som allmogeku, som er en samlebetegnelse for tradisjonelle svenske kuraser. Andre allmogeraser i Sverige er bohuskulla og väneko. Innen rasen ringamålako har man også innlemmet dyr fra andre besetninger i Sverige. Disse danner undergrupper i ringamåla-rasen kalt Rögnarödsko og Granemålako. Per 1. januar 2008 var det registrert 123 ringamålakyr.
Kjennetegn
Dyrene fra ringamålako sin originalbesetning minner om SRB-kyr fra 1940-tallet. I tillegg har dyrene innslag fra forgjengeren till SRB, som het RSB (Rödbrokig svensk boskap).
Ringamålako er liten av vekst (400-450 kg). Dyrene er rødbrune med innslag av hvitt. Det finnes også svarte dyr. Ringamålako er hornet. Dyrene er spenstige og lettbevegelige.
Fylkesvei 4096
Fylkesvei 4096 går mellom Eikvåg og Grønnslettvika i Farsund kommune.
Frem til 2019 hadde veien betegnelsen fylkesvei 665 (Vest-Agder).
Tobben & Ero
Tobben & Ero var en norsk viseduo fra Tromsø. Duoen bestod av Torbjørn Willassen (1949–2008) og Jan Ero Olsen (1946–).
Suksess i Sverige
Torbjørn Willassen og Jan Ero Olsen var begge fra Tromsø. I 1969 dro de til Stockholm i håp om å slå igjennom som musikere. De øvde inn nesten 50 svenske viser i tillegg til noen norske folkeviser, og opptrådte på ulike viseklubber om kvelden. På dagtid spilte de på gaten. De fikk tilbud om å spille inn plate med et lite, nystartet plateselskap kalt Eko Records – det var en sidevirksomhet til trykkeren Ove Ek. Han ga ut to singler med Tobben & Ero i 1970. Platene og konsertene førte til at Tobben & Ero ble de første nordmennene som fikk medlemskap i Yrkestrubadurernas förening.
Duoen ble invitert til å opptre i et TV-program der de fremførte to sanger, og i tillegg fikk de med Elton John som backingmusiker på avslutningsnummeret, som var en cover-versjon av The Everly Brothers' «Bye Bye Love».
I løpet av tiden i Sverige ble Tobben & Ero kjent med hele den svenske viseeliten. Cornelis Vreeswijk var blant dem, og han inviterte dem med i et radioshow som også ble utgitt på plate i 1970. I programmet fremførte Tobben & Ero den norske folkevisen «Anne Knutsdotter». Vennskapet med Vreeswijk resulterte i flere samarbeid på 1970- og 1980-tallet.
Tilbake i Norge
Etter knapt et år i Sverige dro Tobben & Ero tilbake til Tromsø. Arthur Arntzen inviterte dem med i et show med «Oluf» i 1971, og deretter var de med i et TV-program som Børt-Erik Thoresen laget i Tromsø. En stund etter signerte de en platekontrakt med Norsk Phonogram A/S, og i 1972 ga de ut LP-en Fordums frukter, friske frø. Den inneholdt tonesatte dikt av Aasmund Olavsson Vinje, Arnulf Øverland, Bjørnstjerne Bjørnson og Knut Hamsun. Albumet lå åtte uker på VG-lista i 1972, med nummer seksten som beste plassering.
Tobben & Ero fulgte opp med Gitter og stas i 1973. Igjen var mange av tekstene hentet fra diktsamlinger av Hamsun og Øverland. Albumet lå fire uker på VG-lista i 1973, med nummer atten som beste plassering.
Egenkomponerte tekster og Phil Collins på trommer
Frem til 1976 spilte duoen inn fem LP-er tuftet på norsk lyrikk av høyeste kvalitet og moderne arrangementer med klare referanser til samtidig, internasjonal viserock.
Først ut var Ballade i bakgården, utgitt i 1974. Deretter fulgte duoen opp med albumene Gi meg et hus og Bryllup i Kanaan – begge innspilt og utgitt i 1976. Omslagene på Gi meg et hus og Bryllup i Kanaan var utformet slik at de passet til hverandre. På Gi meg et hus deltok den engelske trommeslageren og vokalisten Phil Collins. Gruppen Genesis, som Collins var medlem av, var i Oslo på snarvisitt, og Collins hadde en dag til rådighet. Dette førte til innspillingen av «Skammens terskel», hvor Collins deltok på trommer. På Bryllup i Kanaan deltok Cornelis Vreeswijk. Tobben & Ero gjengjeldte tjenesten ved å delta på Vreeswijks album Narrgnistor och transkriptioner, utgitt i 1976.
Etter utgivelsen av Bryllup i Kanaan i 1976, dro Tobben & Ero og Vreeswijk ut på en landsomfattende turné som startet i Halden i mai 1976 og endte halvannen måned etterpå i Berlevåg. Siden opptrådte de tre på Kalvøyafestivalen, og på Club 7 i Oslo. Vreeswijk og Tobben & Ero spilte en konsert sammen i byen Leiden før Tobben & Ero dro på tur til England. Åtte år senere spilte Vreeswijk og Tobben & Ero igjen inn hver sin plate sammen i Aurora Lydstudio i i Tromsø, der Alexandar Stojanovic hadde skaffet seg et moderne studio. Platen til Vreeswijk het Mannen som älskade träd, og albumet til Tobben & Ero het En dans på nevroser. Begge platene ble gitt ut på Slagerforlaget, den gang eid av Audun Tylden, senere av Universal Music Group.
Den siste platen og gjenforeningskonserter
Ni år senere ble Cornelis Vreeswijk invitert til Tromsø for nye konserter og innspillinger. Tobben & Ero medvirket på Vreeswijks album Mannen som älskade träd, mens den svensk-nederlandske musikeren var gjest på En dans på nevroser. I 2000 holdt duoen noen konserter i anledning av utgivelsen av samleplaten 20 beste i Tobben & Eros verden. Albumet ble godt mottatt i pressen. De spilte på noen mindre arrangementer i Tromsø rundt 2003 og 2004, men den siste store konserten deres var på Studenthuset Driv i 2001.
Den 27. november 2008 døde Torbjørn Willassen på Universitetssykehuset Nord-Norge, etter å ha hatt kreft i to år. Han ble 59 år gammel.
Superlav frekvens
Superlav frekvens (SLF) er elektromagnetisk stråling i området mellom 30 og 300 hertz. Det er litt forskjeller mellom språk hvordan slike svært lave frekvenser navngis.
Forbundsdagen
Forbundsdagen (tysk: Deutscher Bundestag) er Tysklands folkevalgte parlament og holder til i Riksdagsbygningen i Berlin. Representantene er valgt av borgerne for fire år av gangen. Fra oktober 2021 er Bärbel Bas fra SPD forsamlingens president. Forbundsrådet som deltar i lovgivningsprosessen sammen med Forbundsdagen, og i tillegg har andre viktige oppgaver bestemt i grunnloven, tilhører også Tysklands parlament i videre forstand. Forbundsrådet er valgt av regjeringene i landets delstater.
Historie
Forbundsdagen hadde fra 1949 til 1999 sete i Bonn. Etter den tyske gjenforeningen i 1990 ble det bestemt å flytte parlamentet tilbake til Berlin. Parlamentsbygningen fra 1894 (Riksdagsbygningen) var blitt skadet under brannen i 1933 og ytterligere skadet under andre verdenskrig. Før innflyttingen i 1999 gjennomgikk bygningen derfor en meget omfattende renovering. Arbeidet ble ledet av den britiske arkitekten Norman Foster.
Fra 1949 til 1987 omfattet valg til Forbundsdagen bare Vest-Tyskland og ikke DDR og heller ikke Berlin. DDR hadde sitt eget parlament, Folkekammeret, der det siste valget ble avholdt i 1990.
Valgordningen
Forbundsdagen skal ha minst 598 representanter. Den ene halvparten av disse velges direkte fra valgkretsene og den andre halvparten fra delstatslistene. Ved valg til Forbundsdagen får velgerne derfor to stemmer. Den ene (førstestemmen) brukes til å velge en representant fra valgkretsen. Den andre (andrestemmen) brukes til å velge parti. Det er andrestemmen som skal avgjøre partienes styrkeforhold blant utsendingene til Forbundsdagen fra den enkelte delstat. Valgloven ble foran valget i 2013 endret slik at overskuddsmandater skal nøytraliseres med utjevningsmandater, slik at partistemmene avgjør valget. Dette kan medføre at Forbundsdagen får mer enn 800 medlemmer.
Forbundsdagens oppgaver
Forbundsdagen vedtar føderale lover for Forbundsrepublikken Tyskland og endrer konstitusjonen kalt Grundgesetz. Forbundsdagen deler den lovgivende makten med Forbundsrådet.
Forbundsdagen ratifiserer avtaler med andre stater og organisasjoner og vedtar budsjettet. Videre velger den kansleren som er regjeringens sjef og medvirker til valget av Tysklands president, rikets øverste dommere og andre viktige organer. Forbundsdagen utøver parlamentarisk kontroll med regjeringen og med forsvaret.
Historisk oversikt over mandatfordelingen i Forbundsdagen
2 1990 til 2007 Partei des Demokratischen Sozialismus (PDS) henholdsvis Linkspartei.PDS, fra 2007 Die Linke
3 BP 17, KPD 15, WAV 12, Zentrum 10, DKP-DRP 5, SSW 1, Uavhengige 3
4 GB-BHE 27, Zentrum 3
Tôg EP
Tôg EP er en EP med Tôg, utgitt den 6. mai 2011.
Hundekamp
Hundekamp (en. dog-baiting) er i utgangspunktet en hvilkensomhelst slåsskamp mellom to eller flere hunder. Arrangerte hundekamper er imidlertid en blodsport, en kamp på liv og død mellom hunder. Slike kamper har blitt arrangert som sport og underholdning siden tidlig på 1800-tallet, men er nå forbudt i de fleste land i verden. Sporten har sin opprinnelse fra de gamle egyptiske, greske og romerske kulturene.
På De britiske øyer, der slike slåsskamper mellom dyr har foregått siden romertiden, var såkalt dog-baiting alltid mer populært enn annen baiting, for eksempel bull-baiting (oksekamper) og bear-baiting (bjørnekamper). Arrangerte hundekamper var imidlertid gjerne forbeholdt de rike og velstående før 1800, siden de var de eneste som hadde råd til å holde slike spesialtrente hunder. Omkring århundreskiftet endret dette seg, og flere nye kamphundraser der terrier inngikk oppsto som følge av endringene. I 1835 ble det imidlertid innført en ny lov i England og Wales, som satte en stopper for baiting der dyr inngikk.
Tidlig på 1800-tallet voks det også fram et miljø i USA for hundekamper og oksekamper. Der oppsto det også en rekke nye hunderaser. Disse ble kalt pitbull, men den fryktede pitbullterrieren kan først sies å ha oppstått på et noe senere tidspunkt. Disse hundene ble etter hvert også omtalt som kamphunder, selv om de ikke på noen måte kan sammenlignes med kamphunder alet med tanke på krigshandlinger i antikken og senere. Allikevel var det disse linjene som etter hvert skulle føre fram til de moderne kamphundrasene vi kjenner i dag. Hundene har siden blitt eksportert til andre deler av verden, spesielt mot slutten av 1900-tallet. Regulære hundekamper har på nytt også blitt populært i en rekke land, eksempelvis i Russland og land i fjerne østen, selv om det er forbudt.
I avlsmaterialet for å få fram kamphunder ble det benyttet modige og uredde, store og mellomstore, hunder som manglet naturlige bitehemninger og var spesielt angrepslystne ovenfor andre dyr. Krysninger mellom terriere, bulldogger og mastiffer ga etter hvert ønsket resultat. Etter hvert ble det så arrangert hundekamper der veddemål og fornøyelser var det primære.
Gjerstadvassdraget
Det drives tre kraftverk i Gjerstadvassdraget, Verket fra 1917, Stifoss fra 1939 og Søndeled fra 1956. Vassdraget ble i 1973 vernet mot videre kraftutbygging i Verneplan I for vassdrag.
1984 Fedynskij
1984 Fedynskij er en hovedbelteasteroide. Den ble oppdaget 10. oktober 1926 av Sergej Beljavskij ved Krim-observatoriet i Simeiz på Krimhalvøya.
Cliff ’Em All
Cliff 'Em All er en konsert-video fra metal-bandet Metallica, utgitt i 1987 som en hyllest til bassisten Cliff Burton som døde året før. Videoen er et tilbakeblikk på de 3 1/2 årene Burton var med i bandet. Den inneholder også en opptreden med Dave Mustaine.
SSC Napoli
Società Sportiva Calcio Napoli (S.S.C. Napoli) er en italiensk fotballklubb fra Napoli, Campania. Klubben har tre mesterskap blant merittene.
Napolis storhetstid
Napolis storhetstid begynte med Diego Armando Maradonas overgang til klubben før sesongen 1984–1985. Klubben hadde problemer i begynnelsen av sesongen, men endte med kun ett tap på våren og en åttendeplass. Etterhvert sikret klubben seg også flere andre gode spillere, og sesongen 1986–1987 åpnet med 13 kamper på rad uten tap, før de i januar tapte 3–2 borte mot Fiorentina. Da Inter tapte borte mot Atalanta i sesongens nest siste runde, var Napolis første scudetto klar. Klubben vant også Coppa Italia etter finaleseire mot Atalanta.
Sesongen etter gikk seieren til Milan etter 3–2-seier over Napoli på San Siro mot slutten av sesongen. Intern krangling og flere avganger gjorde at Napoli i 1988–1989 havnet hele 11 poeng bak seirende Inter, men samtidig klarte Napoli å vinne UEFA-cupen for første (og per 2007, eneste) gang med seier over Stuttgart i finalen.
Foran 1989–1990-sesongen fikk klubben ny trener. De kjempet med Milan om tittelen hele sesongen og havnet bak etter et internt oppgjør som endte med 3–0-seier til Milan. Imidlertid ble Napoli tildelt 2 poeng etter at Alemão fikk kastet en mynt i hodet borte mot Atalanta, tilstrekkelig til å vinne serien.
Breilivatn (Nissedal)
Breilivatn (også skrevet Breidlivatnet) er en innsjø øst i Nissedal kommune, ved grensa til Drangedal. Det naturlige utløpet til nabovannet Holmvatn er demmet opp og vannføringen overført til Breilivatn gjennom en kort kanal. Breilivatn har utløp via noen mindre vann til Buvasselvi og Suvdøla i Drangedal, hvor vannføringen brukes til kraftproduksjon i Suvdal og Nye Suvdøla kraftverk.
SSC Napoli
Spillerstall
Oppdatert 17. mars 2023.
Liste over LNUs ungdomsdelegater
Liste over LNUs ungdomsdelegater er en liste over Landsrådet for Norges barne- og ungdomsorganisasjoner sine kandidater til FNs generalforsamling.
Drøm (album)
Drøm er et musikkalbum med Tôg, utgitt i 2011. Dette er gruppas debutalbum.
Liste over LNUs ungdomsdelegater
Ungdomsdelegater til FNs generalforsamling fra 1971
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1994
1995
1996
1997
1998
2001
2002
2003
2004
2005
2006
2007
2008
Ultralav frekvens
Ultralav frekvens (ULF) er elektromagnetisk stråling i området mellom 300 og 3000 hertz. Bølgelengden er på 100–1000 kilometer. Det er litt forskjeller mellom språk hvordan slike svært lave frekvenser navngis.
Liste over LNUs ungdomsdelegater
Ungdomsdelegater til FNs generalforsamling fra 1971
2009
2010
2011
2012 2013 2014 2015
2016 2017
2018
2019
Ungdomsdelegater til Klimatoppmøter (COP)
2009 2010 2011 2013 2014 2015 2016 2017
2018
2019
Ungdomsdelegater til andre FN-møter og –prosesser
2007 2008 2009 2009 2010 2011 2011 2011 2012-2013 2013 2014 2014-2015 2014-2016 2016
Pieve Santo Stefano
Pieve Santo Stefano er en kommune i provinsen Arezzo i den italienske regionen Toscana.
Frazioni
Kommunen omfatter følgende frazioni:
Baldignano, Bulciano, Castelnuovo, Cercetole, Cirignone, Madonnuccia, Mignano, Montalone, Sigliano, Tizzano, Valdazze, Valsavignone, Viamaggio, Ville di Roti
1985 Hopmann
1985 Hopmann er en hovedbelteasteroide. Den ble oppdaget 13. januar 1929 av Karl Wilhelm Reinmuth ved Landessternwarte Heidelberg-Königstuhl i Heidelberg.
TV-aksjonen 2011
TV-aksjonen 2011 var den 38. TV-aksjonen i rekken. Den ble gjennomført til inntekt for Norsk Folkehjelp og arbeidet med å fjerne miner og klasebomber i Bosnia-Hercegovina, Libanon, Sør-Sudan, Tadsjikistan, Laos og Vietnam. TV-aksjonen hadde navnet Vi rydder for livet. Til sammen ble det samlet inn 218,9 millioner kr.
Programledere for sendingen den 23. oktober var Haddy Njie, som ledet sin tredje TV-aksjonen, og Erik Thorstvedt, som hadde sin debut. Jon Almaas var auksjonarius under sendingen. Sendingen hadde i snitt 391 000 seere og en seerandel på 30,7 prosent.
Målet var på forhånd at 100,000 bøssebærer skulle besøke 2 millioner husstander i Norge i løpet av to timer denne søndagen i oktober.
Fylkesvei 5510
Fylkesvei 5510 går mellom Fedje kai og Æskjær i Fedje kommune.
Frem til 2019 hadde veien betegnelsen fylkesvei 423 (Hordaland).
Ekstremt lav frekvens
Ekstremt lav frekvens (ELF) er elektromagnetisk stråling i området mellom 3 og 30 hertz. Det er litt forskjeller mellom språk hvordan slike svært lave frekvenser navngis.
ELF har blitt brukt av de amerikanske og sovjetiske/russiske mariner for kommunikasjon med undervannsbåter.
Den elektriske konduktiviteten til saltvann forhindrer undervannsbåter i å bruke det meste av elektromagnetisk kommunikasjon. Singnaler i ELF-området kan likevel trenge gjennom dypt vann. Begrensninger er den lave datahastigheten som kan være noen få tegn per minutt, og det faktum at det er upraktisk å installere en meget stor sender på en ubåt. Derfor ble ELF kun brukt til å sende korte beskjeder til undervannsbåtene om å stige til grunnere vann slik at de kunne bruke annen form for kommunikasjon.
NM i fotball for kvinner 2009
Norgesmesterskapet i fotball for kvinner 2009 er en norsk fotballturnering. Det blir det 32. offisielle norgesmesterskapet i fotball for kvinner.
Samtlige toppserielag kvalifiserte seg automatisk til andre runde.
1. runde
21. april
2. runde
12. mai
3. runde
Mandag 9. juni
Semifinaler
Kampene spilles 15. og 16. september.
Finale
Ubenyttede reserver, Team Strømmen: Bente Nordby, Eli Guldbrandsen, Connie Johansson, Cathrine Dekkerhus, Linn Cecilie Buraas.
Ubenyttede reserver, Røa: Celine Pettersen, Ada Marie Finskud, Martine Minge Olsen, Gunhild Herregården, Stine Andreassen
Referater
Trippel Dobbel for Røa – Aftenposten.no
Det er bare Elise som scorer sånne mål – dagbladet.no
Røas tredje "The Double" – dagsavisen.no (det vil si NTB)
Fylkesvei 4174
Fylkesvei 4174 går mellom Kalvstøl og Nygård bru i Kvinesdal kommune.
Frem til 2019 hadde veien betegnelsen fylkesvei 829 (Vest-Agder).
Rob Halford
Robert John Arthur Halford (født 25. august 1951 i Birmingham) er en engelsk vokalist og låtskriver. Han er mest kjent for arbeidet han har lagt ned i det britiske heavy metal-bandet Judas Priest. Han er kjent for sin operalignende sangstil med høye toner og kraftig vibrato.
Biografi
Halford er best kjent som vokalist i heavy metal-bandet Judas Priest, en av de store pionerene innen heavy metal-sjangeren. Han er en av de få kjente åpne homofile heavy metal-musikerne. Halford har ofte blitt omtalt som «heavy metal-gud» p.g.a. hans store innflytelse på rock og heavy metal. Han er kjent for sin unike bruk av vokal på fire og en halv oktav, og evnen til å nå ekstremt høye toner. Gode eksempler er i låtene «Painkiller», «Victim Of Changes», «Dreamer Deceiver», «A Touch Of Evil», «Blood Red Skies», «Screaming For Vengeance» (alle med Judas Priest) og «Sad Wings» (fra solo-konsertalbumet «Live Insurrection»).
Etter Judas Priest ga ut det suksessrike albumet Painkiller og dro på en 1991-turné, forlot Rob Halford bandet. Rykter om at bandet hadde interne konflikter og at Halford muligens var homofil, begynte å spre seg samme året. Halford startet så et groove/heavy metal-band ved navn Fight sommeren 1993 sammen med Judas Priest-trommeslageren Scott Travis. Fight ga ut to studioalbum og splittet to år senere, i 1995. I 1997 samarbeidet Halford med gitaristen John Lowery for å danne industrial metal-prosjektet "2wo". De ga ut sitt eneste album "Voyeurs" i 1998, som ble utgitt på Trent Reznors label, Nothing Records. I 1999 startet Halford et nytt heavy metal-band ved navn Halford.
Sangeren Tim «Ripper» Owens tok over for Rob Halford som vokalist i Judas Priest i 1996, men da Halford returnerte i 2003, måtte Tim Owens vike, og ble med i Iced Earth, som nylig hadde mistet sin hovedvokalist.
I 2002 spilte Rob Halford en rolle som en homofil pornosjappeekspeditør i filmen Spun. Han spilte også rollen som «The Baron» i spillet Brütal Legend med blant andre Ozzy Osbourne, Jack Black og Lemmy.
Thor Edquist
Thor Håkon Edquist (født 14. april 1954) er en norsk politiker (H). Fra 2011 til 2019 var han ordfører i Halden kommune.
Edquist ble valgt til ordfører i 2011 etter at Høyre fikk 34,4 % av stemmene og inngikk et samarbeid med Venstre, Senterpartiet, Kristelig Folkeparti og Miljøpartiet De Grønne.
Før han ble ordfører, var Edquist ansatt i spedisjonsfirmaet KGH Customs Services.
Kongsveien (Oslo)
Kongsveien er en vei i Oslo i bydel Gamle Oslo (15-23, 12-16) og Nordstrand (49-93, 8B-8B, 46-104). Veien som ble anlagt på begynnelsen av 1890-årene, starter i Mosseveien, følger Ekebergskråningen sørover og ender opp i Ekebergveien. Veiens navn ble vedtatt i 1894 etter Kongshavn og Kongskilen ved fjorden nedenfor veien. Veien går forbi Sjømannsskolen og der var det kommandostillinger for luftvernskytset under krigen 1940–45.
I ulike sammenhenger heter det at Kongsveien ble bygget for å unngå den bratte stigningen i Ekebergveien. Her kan det være grunn til å komme med en nyansering. «Den nye Ekebergsvei» (fra 1879 nedre del av ), ble tilrettelagt som kjørbar vei rundt 1870 for å unngå den bratte Egebergveien. Relativt sett var også Ryenbergveien bratt, og slik er det grunn til å si at Kongsveien ble anlagt blant annet for å unngå de bratte stigningene i Ekebergskrenten.
Ekebergbanen har en planovergang på Kongsveiens arm (opprinnelig del av ) til Ekebergrestauranten, og en mellom og.
Kongsveien bomstasjon ligger rundt 300 m nord for Jomfrustien.
Bygninger
Noen kjente bygninger i Kongsveien:
Styrketrening
Styrketrening er fysisk trening med det formål å utvikle en muskel eller muskelgruppes evne til å utvikle kraft. Styrketrening utføres oftest med en form for ytre belastning. Dette kan være en vektstang, en vekthantel (manual), eller et spesielt apparat eller maskin, men egen kropp som belastning kan også være godt egnet til styrketrening.
Sveriges riksdag
Sveriges riksdag, ofte benevnt Riksdagen, er Sveriges lovgivende forsamling.
Styrketrening
Treningsmetoder
Styrketrening kan deles i ulike treningsformer, der målet for treningen kan være.
Treningsvolum er et mål for omfanget av gjennomført trening i løpet av en treningsøkt, en uke eller et lengre tidsrom. Treningsvolumet for én enkelt muskelgruppe i en treningsøkt er antall repetisjoner x serier x motstand(kg). Erfarne utøvere regner treningsvolumet i antall kilo eller tonn som de har løftet.
Sveriges riksdag
Historisk sett har ordet riksdag hatt tre betydninger: det utøvende og politiske organet, den tidsperioden i løpet av året at riksdagsarbeid pågår (siden 1975 formelt kalt «Riksmöte»), og selve bygningen. Sveriges riksdag holder til i Riksdagshuset i Stockholm.
Styrketrening
Ulike former for muskelarbeid
I læren om trening deles muskelarbeid i to hovedformer. Der muskelens lengde endrer seg, og den skaper kroppslig bevegelse kalles det dynamisk muskelarbeid. Når muskelen arbeider, men har ingen lengdeendring kalles det isometrisk muskelarbeid (statisk muskelarbeid).
Sveriges riksdag
Historie
På 1600-tallet ble det skapt fastere regler for riksdagen. Komiteer vokste frem. Bestemmelser ble innført om hvem som skulle innkalles til riksdagen og ved hvilke anledninger riksdagen skulle innkalles.
Styrketrening
Statisk muskelarbeid
De fleste styrkeøvelser krever både statisk, dynamisk konsentrisk og dynamisk eksentrisk muskelarbeid i kroppen muskler. Måten en person veksler mellom de ulike formene for muskelarbeid for å utføre en bevegelse kalles løfteteknikk, eller styrketreningsteknikk.
Sveriges riksdag
Historie
Det karolinske eneveldet, som ble innført i samråd med riksdagen, svekket riksdagens stilling. Riksdagen ble et lydig redskap i kongens hender.
Styrketrening
Kilder
Ȝearƿung (indryhtu)
Sveriges riksdag
Frihetstiden
Desto større dominans fikk riksdagen i frihetstiden på 1700-tallet, da det meste av makten lå hos stendene. Et partisystem, hatter og luer – og en parlamentarisme som hadde visse likheter med dagens, vokste frem. Tradisjonene i nåtidens riksdag, spesielt innen komiteene, går tilbake til denne tiden. Dette styre av stendene, tilsist svekket av økonomiske kriser, interne motsetninger og korrupsjon falt da Gustav III gjennomførte sitt ublodige statskupp i 1772. Makten gled deretter gjennom forfatningen av 1772 tilbake til kongen.
Forfatningen av 1809
I 1809 fikk Sverige ny forfatning. Den bestemte at makten skulle deles mellom kongen og riksdagen, som fortsatt besto av de fire stendene. Domstoler og myndigheter fikk en selvstendig stilling og ordningen med justisombudsmann og konstitusjonskomité ble innført. Læren om maktfordeling, som skiller mellom lovgivende, dømmende og utøvende makt, hadde stor innflytelse på den nye forfatningen. Med en del viktige endringer var forfatningen av 1809 i kraft til 1974. Riksdagsordningen ble gjennomført i 1810.
Tokammersystemet
I årene 1809–1974 ble det gjort en rekke endringer i forfatningen for at de fremvoksende klassene skulle bli representert i riksdagen. I 1865 ble rekrutteringen til riksdagen etter stender avskaffet og erstattet med et tokammersystem. Det første kammeret ble valgt direkte gjennom landstingene og de største byenes kommunale forsamlinger. Det ble ansett å representere «bildningen och förmögenheten». Hver representant var valgbar på grunnlag av alder, inntekt og formue.
Ved valget til andrekammeret på 1800-tallet var stemmeretten begrenset til menn, og for å kunne stemme måtte man ha fast eiendom, eller betalt skatt på en årlig inntekt. Valgbare var de som hadde stemmerett og var fylt 25 år, hvilket innebar at kun 21 prosent av alle svenske menn over 21 år hadde stemmerett til andrekammeret.
Allmenn stemmerett
Spørsmålet om stemmerett ble debattert ivrig fra 1860-tallet, da et krav om noe som i praksis betydde allmenn stemmerett ble lagt frem. Allmenn stemmerett for menn ved valg til andrekammeret ble innført i 1909. I 1918 ble allmenn og lik stemmerett for menn innført, og i 1921 fikk også kvinner stemmerett, først da kan en si at riksdagen fullt ut representerte hele folket.
Etterhvert ble også stemmerettsalderen senket, til valget av andrekammer i 1944 var stemmerettsalderen for eksempel 23 år. Samtidig med at stemmeretten ble utvidet ble også parlamentarismen praksis; at regjeringens eksistens er avhengig av riksdagens tillit.
Ettkammersystem
I 1970 avviklet en tokammersystemet og en samlet riksdag med 350 representanter ble innført. Samtidig endret en på komitesystemet. Ordningen med forskjellige komiteer for lover og budsjettspørsmål ble fjernet og i stedet fikk en totalt 16 komiteer for ulike fagområder. Tre år senere, i 1974, fikk Sverige en ny forfatning. Parlamentarismens prinsipper ble formelt nedtegnet, og talmannen ble gitt en sentral rolle ved dannelsen av regjering.
«Lottoriksdag»
Det viste seg snart at det var lite heldig med et likt antall representanter til riksdagen. Ved riksdagsvalget i 1973 fikk de sosialistiske og borgerlige blokkene 175 representanter hver. Det førte til at flere avstemninger i riksdagen måtte avgjøres ved loddtrekning.
Den 10. januar 1975 hadde riksdagen sitt høytidelige åpningsmøte i det provisoriske riksdagshuset ved Sergels torg. Riksdagens samling for 1975 omfattet kun vårsesjonen, da arbeidsåret ble endret fra tidligere å ha omfattet en vår- og en høstsesjon til å være en høst- og vårsesjon. Den 15. oktober 1975 ble således riksdagen for 1975/1976 åpnet, og fra og med riksdagen 1976/1977 er det totalt 349 representanter i Riksdagen.
Fireårig valgperiode
I 1994 bestemte riksdagen at valgperioden skulle forlenges fra tre til fire år, og at budsjettarbeidet skulle effektiviseres. Det siste innebærer at budsjettåret følger kalenderåret og at budsjettproposisjonene legges frem og behandles om høsten.
Leroy Anderson
Leroy Anderson (født 29. juni 1908 i Cambridge, Massachusetts i USA, død 18. mai 1975 i Woodbury i Connecticut) var en amerikansk komponist. Hans komposisjoner er blitt beskrevet som lettere orkestral populærmusikk. Mange av stykkene ble først introdusert av Boston Pops Orchestra, under ledelse av Arthur Fiedler. Enkelte er fortsatt i bruk i skole- og ungdomsorkestre og tildels musikkorps. Leroy Andersons mest kjente komposisjon er trolig Sleigh Ride, tett fulgt av The Syncopated Clock.
Bakgrunn
Leroy Anderson ble født i Cambridge i Massachusetts av svenske foreldre. Hans far var fra Övarp utenfor Kristianstad. Hans mor var fra Stockholm. Moren var organist, og ga gutten pianotimer.
Musiker
Han fortsatte som organist og orkestreringsarrangør ved universitetet etter Mastergrad i 1930, foruten å ha spillejobber diverse steder. Arrangørferdighetene ga også arbeide for Fiedler, som mente at han gjerne kunne komponere noe selv også. Andersons første komposisjon var Jazz Pizzicato(1938).
Han ble innrullert i hæren etter Pearl Harbor-angrepet i 1942, og begynte som skandinavisk oversetter stasjonert på Island. I 1945 var han blitt sjef for Skandinavia-seksjonen i Pentagons etterretningsavdeling. Samtidig komponerte han og fikk gitt ut noe musikk. The Syncopated Clock ble gitt ut i 1945. Blue Tango, som ble gitt ut i 1951, ble en slager som toppet hitlister i flere land, og ble den første rene instrumentalkomposisjon som solgte plater i mer enn én million eksemplarer. Mange av hans meloditemaer er brukt som kjenningsmelodier for radioprogrammer.
Stykkene hans ble oppfattet som ekte, glade og gjerne tilsatt lydeffekter som ble husket, slik som skrivemaskinens endestopp og vognretur (i Skrivemaskinen (The Typewriter)), sigaresketaktslag (i Den synkoperte klokken), sandpapirstryking i flere finheter, hestevrinsk, høneklukking og så videre. Stilen var en blanding av alt som rørte seg i amerikansk og tildels europeisk musikk på den tiden.
Hertugdømmet Massa og Carrara
Hertugdømmet Massa og Carrara var et hertugdømme, opprinnelig fyrstedømme, i dagens Toscana som omfattet byene Massa di Carrara og Carrara. Fra 1829 til 1859 tilhørte området Hertugdømmet Modena, som det tilfalt gjennom ekteskap. Etter Risorgimento har området vært en del av nasjonalstaten Italia. Det har bevart sin territoriale identitet som Provinsen Massa-Carrara.
Leroy Anderson
Komposisjoner
Goldilocks
The Irish Suite (1947 & 1949)
Scottish Suite (1954)
Referanser
<References/>
Norges fylker
Norges fylker er undernasjonale, geografiske områder mellom staten og kommunene. Fylkesinndelingen ble i hovedssak etablert i 1671, da under navnet amt, med noen senere oppdelinger og endringer. Det var 20 fylker til 1972, 19 fylker til 2018, 18 fylker til 2020, elleve fylker til 2024 og 15 fylker fra 1. januar 2024.
Viken, Vestfold og Telemark og Troms og Finnmark fylker ble vedtatt oppløst 14. juni 2022. Oppløsningen trer i kraft fra 1. januar 2024.
Det er i hovedsak to typer myndigheter i fylkene: fylkeskommunen, som har folkevalgt politisk ledelse, og Statsforvalteren, som er statens regionale representant. I tillegg finnes Barneverns- og helsenemnd.
Fylkesinndelingen og -navnene er fastsatt i inndelingslova § 29.
Bakgrunn
Norge var før og i vikingtiden og middelalderen inndelt i fylker. Navnet kommer av det norrøne ordet fylki, avledet fra ordet folk. Noen fylker hadde navn etter kongen som grunnla småriket, andre etter folket som bodde der, og atter andre etter landskapet det lå i. Til 1919 var Norge delt inn i amt, og mot slutten av 1800-tallet ble det foreslått å endre betegnelsen til «syssel» eller «fylke». Navnene på det enkelte fylket ble hentet blant annet fra den norrøne sagalitteraturen med ønske om fornorske navnene. Professor Marius Hægstad ledet fra 1900 utredningen av nye navn på fylker og kommunen, utredningskomiteen besto ellers av riksmålsfolkene Hertzberg, Taranger og Bang. Utrederne var enige om å bruke navn med opprinnelse i norsk historie og det ble til dels foreslått å bruke administrasjonssenterets navn. Forslaget ble ikke gjort noe med og fra 1914 gjorde Hægstad sammen med Hjalmar Falk en ny utredning. Falk og Hægstad foreslo «fylke» som erstatning for «amt». De gamle (norrøne) navnene stemte ikke helt med gjeldende grenser. For eksempel omfattet det gammelnorske Upplǫnd (flertall av Uppland) Oppland, Hedmark, deler av Buskerud og Akershus. «Ringerike» ble foreslått for Buskerud, mens «Romerike» ble foreslått for Akershus. Navnet «Telemark» omfattet opprinnelig de indre delene, og dette ble foretrukket fremfor «Grenland» som omfattet de ytre delene. «Fjordane» ble foreslått for det som ble Sogn og Fjordane. «Møre» ble navnet på tidligere Romsdals amt, og i 1935 kom «Romsdal» inn igjen i form av «Møre og Romsdal». «Nordland», «Trums» og «Finnmark» var Falk og Hægstads forslag, mens departementet gikk inn for «Haalogaland», «Trondenes» og «Finnmark».
De fleste av de gamle fylkene og fylkesnavnene eksisterer fortsatt som distrikter vi kjenner den dag i dag. De senere syssel-, lens- og fogderiinndelningene som suksessivt fulgte i senmiddelalderen baserte seg i stor grad på de gamle fylkesenhetene, selv om de fleste fra 1660 også ble deler av større amter, som var en direkte forløper til dagens fylker. Det var så sent som i 1919 at de tidligere amtene ble erstattet av betegnelsen fylke, som dermed kom til å omfatte relativt større enheter enn begrepet gjorde tidligere, selv om også de gamle fylkene hadde sterkt varierende størrelser. Det var opprinnelig 20 fylker, hvorav to byer, Bergen og Oslo, var egne fylker. Etter at Bergen gikk inn i Hordaland i 1972 og trøndelagsfylkene ble slått sammen den 1. januar 2018, var 18 fylker i Norge. Den 1. januar 2020 ble antallet redusert til elleve som følge av et stortingsvedtak fra 8. juni 2017: Hordaland og Sogn og Fjordane ble slått sammen til Vestland; Aust-Agder og Vest-Agder ble slått sammen til Agder; Vestfold og Telemark ble slått sammen til Vestfold og Telemark; Oppland og Hedmark ble slått sammen til Innlandet; Buskerud, Akershus og Østfold ble slått sammen til Viken og Troms og Finnmark ble slått sammen til Troms og Finnmark. Rogaland, Møre og Romsdal, Nordland og Oslo ble videreført med unntak av noen grensejusteringer når det gjaldt Møre og Romsdal og Nordland. Endringene i fylkesstrukturen trådte i kraft fra 1. januar 2020.
Fylkeskommunen
En fylkeskommune er en offentlig, folkestyrt etat som ivaretar enkelte offentlige forvaltnings- og tjenesteproduserende oppgaver innenfor et fylke.
Hvert fylke unntatt Oslo utgjør en fylkeskommune (kommuneloven § 3). Hvorvidt Oslo skal anses som en kommune eller fylkeskommune eller begge deler i henhold til særlovgivning må avgjøres på grunnlag av den enkelte lov.
Fylkestinget velges direkte av fylkets innbyggere ved kommune- og fylkestingsvalg. Direkte valg til fylkesting ble vedtatt av Stortinget i 1974 og det ble avholdt direkte valg til fylkesting i Norge første gang i 1975.
Fylkeskommunens politisk valgte organer tilsvarer primærkommunenes: fylkesting (kommunestyre), fylkesutvalg (formannskap) og fylkesordfører (ordfører). Noen fylkeskommuner har også parlamentarisme på fylkesnivå og har dermed fylkesråd.
Blant fylkeskommunenes oppgaver er
Fylkeskommunen kalles et folkevalgt mellomnivå i norsk forvaltning.